اننگ پال تومار

اننگ پال  دوم (Anangpal Tomar) ، جو آننگ پال  تومار یا تومر یا تنورکے نام سے مشہور ہے ، تومر خاندان کا ایک حکمران تھا ۔ اس نے 11ویں صدی میں دہلی کی بنیاد رکھی اور آباد کیا ۔ ان کے دور حکومت میں تومر سلطنت اپنے عروج پر پہنچ گئی۔
انہوں نے  ہی 1052ء میں دلی شہر کو بسایا اور اسے دلی کا نام دیا۔ان کی پیدائش ہریانہ (لفظی مطلب خدا کاگھر) میں ہوئی۔آپ تومار راجپوتوں کے سولھویں حکمران تھے ۔ 1051 میں آپ اپنے والد راجا کنور پال سنگھ تومار کے بعد تخت نشین ہوئے اور 1081 تک بادشاہ رہے -بھارت پر 810ء سے 1081ء تک تومار راجپوتوں نے حکومت کی۔راجا اننگ پال تومار بہت عادل حکمران تھے جن کے عدل کا تذکرہ ایرانی سیاح امیر خسرو نے بھی کیا -دلی کا لال کوٹ قلعہ بھی انہوں نے تعمیر کرایا۔انہوں نے یوگمایا کا مندر، کرولی ضلع (راجستھان) میں تہان گڑھ قلعہ ، مہراؤلی میں باؤلی (باوڑی)، اسی گڑھ اور سورج کھنڈ اورلوہ مینار بھی بنوایا
دلی کا نام انہوں نے اپنے وزیر  وے بدھا کے کہنے پر دلیکہ رکھا۔ 
راؤ کلیان سنگھ پنوار اور راؤ بھوان سنگھ پنوار بھی راجہ اننگ پال کے داماد تھے ،روہتک میں 71 گاؤں کلیان سنگھ کو اور 72 گاؤں بھوان سنگھ کو راجہ اننگ پال نے ہی جہیز میں دئے تھے ۔ریاست اجمیر کے پرتھوی راج سنگھ چوہان بھی آپکے نواسے تھے ،جو بعد میں دلی کے حکمران بنے اور نانا کے تخت سنبھالا۔ ہانسی کا شہر راجا اننگ پال تومار نے اپنے استاد ہنسکر گرو کے لیے آباد کروایا - 
راجا کے بیٹے کا نام کنور تیجو پال تومار تھا، ان کے بیٹے کا نام تنورا تھا جس وجہ سے راجہ اننگ پال کی ساری نسل تنور کہلوائے ،یہ تنور ،تومار ،تومر ،تنوار ،ایک ہی لفظ ہے مختلف علاقائی لہجوں میں بولا جاتا تھا ۔تومار پانڈو ونشی , چندرا ونشی راجپوت ہیں -چندرا ونشی راجپوت, راجا چندرا دیو کی اولاد ہیں -تومار ،تومر ،تنور ،تنوار ایک ہی گوت ہے( لفظ ،،طور ،،غلط ہے،اصل  تنور ہے تومر ہے یا تنوار ،سنسکرت ،ہندی ،ہریانوی میں ط کا لفظ ہی نہیں ،ط فارسی اور عربی لفظ ہے ،،اس لئے درست لفظ ،تنور ہے یہ ن گنہ کے ساتھ ہے ،(ت ں و ر) ت کے اوپر پیش لگا کے گنہ کر کے بولتے تھے تو اس وجہ سے لوگ ن گنہ بھول گئے اور ط سے طور لکھنے لگ گئے ،حالانکہ اصل لفظ تنور ہے اور یہ زبر سے بھی پڑھا لکھا جاتا ہے) ۔جاٹو تنور ،راگھو تنور وغیرہ  ،تومار راجپوتوں کی ہی ذیلی شاخیں ہیں۔

مزید دیکھیں
 تومر قبیلہ
 تومر خاندان

حوالہ جات

تاریخ دہلی
گیارہویں صدی کے ہندوستانی بادشاہ